Diari Oficial de la Generalitat Valenciana


Sumari del DOGV 2409, del 19-12-1994 (1994/833323)

ACORD de 22 de novembre de 1994, del Govern Valencià, que aprova definitivament la modificació qualificada relativa a la zona verde prevista entre el correr de Senyera, correr en projecte peral lel al correr de Cervantes i correr de Maximiliano Millán, en el sol urba de les normes subsidiaries de planejament municipal de Senyera.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2409

Data del DOGV
:   19-12-1994

Secció del DOGV
:   ALTRES DISPOSICIONS

Número del document
:   1994/833323


Data del document
:   22-11-1994

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 22 de novembre de 1994, del Govern Valencià, que aprova definitivament la modificació qualificada relativa a la zona verda prevista entre el carrer de Senyera, carrer en projecte paral·lel al carrer de Cervantes i carrer de Maximiliano Millán, en el sòl urbà de les normes subsidiàries de planejament municipal de Senyera.   
El Govern Valencià, en la reunió del dia 22 de novembre de 1994, adoptà l'acord següent:  
Vist l'expedient relatiu a la modificació qualificada de les normes subsidiàries de planejament del municipi de Senyera.  
Antecedents de fet  
Primer  
L'expedient, el va aprovar inicialment el ple de l'Ajuntament de Senyera el 18 de novembre de 1993 i, després del període pertinent d'exposició pública, en què no s'hi van presentar al·legacions, el va aprovar provisionalment el 28 de gener de 1994.  
Segon  
El projecte consta de memòria urbanística i plànols d'informació i d'ordenació.  
Tercer  
La modificació afecta una parcel·la de sòl urbà qualificada part de residencial i part de sistema general espai lliure-zona verda de 2800 metres quadrats, i queda aquest sistema entre dues àrees residencials amb les quals és mitger. El projecte planteja dins d'aquesta parcel·la una zonificació distinta, manté la superfície de la zona verda i crea uns vials de vianants delimitadors d'aquest espai lliure i de les zones residencials, i disminueix la superfície edificable, a la vegada que disminueix el nombre de plantes edificables de tres a dos, i, conseqüentment, el volum edificable. La modificació no suposa una rebaixa de la superfície destinada a zona verda pública prevista en les normes subsidiàries de planejament de Senyera.  
Quart  
La Comissió Territorial d'Urbanisme de València, reunida en la sessió de 15 de juny de 1994, va emetre un informe favorable sobre l'aprovació de l'expedient de referència.  
Cinqué  
El conseller d'Obres Públiques, Urbanisme i Transports va emetre un informe favorable sobre el projecte mitjançant la resolució de 30 de juny de 1994.  
Sisé  
El Consell d'Estat va emetre un dictamen favorable el 6 d'octubre de 1994.  
Fonaments de dret  
Primer  
En el procediment administratiu de la modificació qualificada de les normes subsidiàries de planejament de Senyera, s'han observat els tràmits legals que exigeix la vigent Llei del Sòl (Reial Decret Legislatiu 1/1992, de 26 de juny) i el Reglament de Planejament (Reial Decret 2159/1978, 23 de juny), ja que aquestes s'ajusten a les disposicions establertes per a la formació de les normes subsidiàries de planejament municipal.  
Segon  
L'objecte de la modificació projectada consisteix en el canvi de la zonificació, originàriament prevista en les normes subsidiàries de planejament de Senyera de 30 de juny de 1993, d'una zona verda pública (sistema general espai lliure i zona verda) que inclou una superfície de 2800 metres quadrats de sòl urbà, compresa entre el carrer de Senyera i carrer en projecte paral·lel al carrer de Cervantes i carrer de Maximiliano Millán, del municipi de Senyera. La modificació pretén, en definitiva, assegurar l'aprofitament més racional de l'ús de la zona verda, en millorar la disposició formal d'aquesta zona verda i la qualitat de vida de la zona residencial contigua. Sobre això, es disminueix tant el volum com l'alçada de les edificacions en aquesta zona, de manera que els diferents conjunts d'habitatges queden configurats amb planta baixa i primer pis d'habitatge; sense que això supose menyscapte de la superfície destinada a sistema general espai lliure i zona verda, que es manté inalterable amb el canvi d'ubicació de la zona verda dins de la mateixa parcel·la urbana.  
Tercer  
El Govern Valencià és competent per a l'aprovació definitiva d'aquesta modificació qualificada de les normes subsidiàries de planejament de Senyera, amb l'informe favorable previ del Consell d'Estat i del conseller d'Obres Públiques, Urbanisme i Transports, en virtut del que estableix l'article 129 de la vigent Llei del Sòl.  
Vistos els preceptes legals esmentats i la resta de normativa aplicable, d'acord amb el Consell d'Estat i a proposta del Conseller d'Obres Públiques, Urbanisme i Transports, el Govern Valencià  
ACORDA  
Aprovar definitivament la modificació qualificada relativa a la zona verda prevista entre el carrer de Senyera, carrer en projecte paral·lel al carrer de Cervantes i carrer de Maximiliano Millán en el sòl urbà de les normes subsidiàries de planejament municipal de Senyera.  
Contra aquest acord, que posa fi a la via administrativa, és procedent interposar-hi un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors des del dia de la notificació o publicació d'aquest acord en el Diari Oficial de la Generalitat Valenciana.  
Amb caràcter previ a la interposició del recurs esmentat, serà requisit imprescindible que el recurrent ho comunique al Govern Valencià, de conformitat amb el que estableixen els articles 57.2.f) i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tot això, sense perjudici de poder presentar qualsevol altre recurs que s'estime oportú.  
València, 22 de novembre de 1994  
El conseller secretari del Govern Valencià,  
LUIS BERENGUER FUSTER